ชูศักดิ์ สิริสุทธิ์

พระคุณเจ้ายอแซฟ ชูศักดิ์ สิริสุทธิ์ เป็นมุขนายกองค์ที่ 3 แห่งเขตมิสซังนครราชสีมา พื้นเพเป็นชาวราชบุรี ได้รับแต่งตั้งเป็นมุขนายกเขตมิสซังนครราชสีมาเมื่อวันที่ 30 พฤศจิกายน ค.ศ. 2006 
ในวันที่ 10 กุมภาพันธ์ ค.ศ. 2007 ได้รับอภิเษกเป็นมุขนายกโดยพระคุณเจ้ายออากิม พเยาว์ มณีทรัพย์ มุขนายกกิตติคุณ ณ อาสนวิหารแม่พระประจักษ์ที่เมืองลูร์ด นครราชสีมา

**ประวัติการศึกษา**
 ค.ศ.1965    ปีที่ 4 จากโรงเรียนดรุณานุเคราะห์- ค.ศ.1973    จบชั้น ม.ศ. 5 จากโรงเรียนดรุณาราชบุรี- ค.ศ.1979    ปริญญาตรี ศิลปศาสตร์บัณฑิต  สาขาปรัชญาและศาสนา ที่วิทยาลัยแสงธรรม สามพราน- ค.ศ.1982    ปริญญาตรี ศาสนศาสตรบัณฑิต สาขาเทววิทยา วิทยาลัยแสงธรรม- ค.ศ.1985    ปริญญาตรี ศึกษาศาสตร์บัณฑิต เอกบริหารการศึกษา จากมหาวิทยาลัยสุโขทัยธรรมาธิราช- ค.ศ.1990    ปริญญาโท ศาสนศาสตรมหาบัณฑิต เอกเทววิทยา จากเมรี่โนลล์ สกูล ออฟ ทีโอยี รัฐนิวยอร์ก สหรัฐ- ค.ศ.1996    จบหลักสูตรบริหารการศึกษา (MMED) จากมหาวิทยาลัยศรีนครินทรวิโรฒ ประสานมิตร- ค.ศ.2001    ปริญญาโท ศาสนศาสตรมหาบัณฑิต (MA และ STL)  เหรียญเงินจากมหาวิทยาลัยซางโตโทมัส ประเทศฟิลิปปินส์

**ประวัติการทำงาน**

**งานอภิบาลประจำโบสถ์คาทอลิก**
 ค.ศ. 1988             อธิการโบสถ์แม่พระมหาทุกข์ อำเภอท่าม่วง จังหวัดกาญจนบุรี- ค.ศ. 1991-1995     อธิการโบสถ์แม่พระถวายองค์ในพระวิหาร ลูกแก- ค.ศ. 1997             อธิการโบสถ์แม่พระราชินีแห่งสากลโลก จังหวัดกาญจนบุรี  

**งานโรงเรียน**
 ค.ศ.1984              ครูใหญ่โรงเรียนดรุณาราชบุรี จังหวัดราชบุรี- ค.ศ.1987              ครูใหญ่และผู้จัดการโรงเรียนดรุณาราชบุรี จังหวัดราชบุรี- ค.ศ.1988              อธิการและผู้จัดการโรงเรียนวีรศิลป์ จังหวัดกาญจนบุรี- ค.ศ.1991-1995      อธิการ ผู้จัดการครูใหญ่โรงเรียนธีรศาสตร์ จังหวัดราชบุรี และประธานกลุ่มโรงเรียนเอกชน อำเภอบ้านโป่ง- ค.ศ.1996-1997      อธิการและผู้จัดการโรงเรียนดรุณากาญจนบุรี จังหวัดกาญจนบุรี และประธานกลุ่มโรงเรียนเอกชน จังหวัดกาญจนบุรี

**งานระดับเขตมุขมณฑล**
 ค.ศ. 1998-2000     รองเลขาธิการเขตมิสซังราชบุรีและเหรัญญิก (ดูแลที่ดิน)

**งานระดับชาติ**
 ค.ศ.1995              เลขาธิการคณะกรรมการคาทอลิกเพื่อการเสวนาระหว่างศาสนาและวัฒนธรรมสัมพันธ์ สภาประมุขแห่งบาทหลวงโรมันคาทอลิกแห่งประเทศไทย- ค.ศ.1996-2000      ประธานอนุกรรมการการนำวัฒนธรรมเข้าสู่พิธีกรรม สภาประมุขแห่งบาทหลวงโรมันคาทอลิกแห่งประเทศไทย และผู้ประสานงานของสภาฯ กับศูนย์ส่งเสริมและพัฒนาพลังแผ่นดินเชิงคุณธรรม- ค.ศ.1999-2000      เลขาธิการคณะกรรมการคาทอลิกเพื่อการเสวนาระหว่างศาสนา และวัฒนธรรมสัมพันธ์ สภาประมุขแห่งบาทหลวงโรมันคาทอลิกแห่งประเทศไทย- ค.ศ. 2007             สมาชิกคณะกรรมาธิการการศึกษาและส่งเสริมการสร้างคุณธรรมและจริยธรรมแก่ประชาชน โดยคณะกรรมาธิการวิสามัญศึกษาและส่งเสริมการสร้างคุณธรรมและจริยธรรมแก่นักการเมือง ข้าราชการ และประชาชน สภานิติบัญญัติแห่งชาติ
*ค.ศ.2007 (พ.ศ. 2550) กรรมการผู้ทรงคุณวุฒิ คณะกรรมการส่งเสริมคุณธรรมแห่งชาติ

**กระแสเรียกสู่ชีวิตนักบวช**
กระแสเรียกของท่านเริ่มต้นด้วยการเข้าเซมินารี ท่านได้รับศีลอนุกรมเป็นบาทหลวง ในวันที่ 11 พฤษภาคม ค.ศ.1984  โดยสมเด็จพระสันตะปาปายอห์น ปอลที่ 2 ณ สามเณราลัยนักบุญยอแซฟ สามพราน 
ต่อมาท่านได้รับการประกาศแต่งตั้งจากองค์สมเด็จพระสันตะปาปาเบเนดิกต์ที่ 16 ให้เป็นมุขนายกเขตปกครองมุขมณฑลนครราชสีมา ในวันที่ 30 พฤศจิกายน ค.ศ. 2006 และมีพิธีอภิเษกเป็นมุขนายกในวันที่ 10 กุมภาพันธ์ ค.ศ. 2007 ณ อาสนวิหารแม่พระประจักษ์ที่เมืองลูร์ด นครราชสีมา โดยมุขนายกกิตติคุณ พระคุณเจ้า ยออากิม พเยาว์ มณีทรัพย์ เป็นประธานและเป็นผู้อภิเษก 

**ประกาศแต่งตั้งมุขนายกเขตมิสซังนครราชสีมา**
สำนักเลขาธิการสภาประมุขแห่งบาทหลวงโรมันคาทอลิกแห่งประเทศไทย ได้รับแจ้งข่าวจากสถานเอกอัครสมณทูตวาติกันประจำประเทศไทย แจ้งให้ทราบว่าสมเด็จพระสันตะปาปาเบเนดิกต์ที่ 16 ทรงแต่งตั้งบาทหลวงยอแซฟ ชูศักดิ์ สิริสุทธิ์ เป็นมุขนายก เขตปกครองมุขมณฑลนครราชสีมา เมื่อวันที่ 30 พฤศจิกายน ค.ศ. 2006

**ตราประจำตำแหน่ง และคติพจน์**

**ความหมายของตราประจำตำแหน่ง**
ดาว หมายถึง พระนางมารีย์พรหมจารี
ช่อซ่อนกลิ่น อันเป็นสัญลักษณ์ของนักบุญยอแซฟ ซึ่งเป็นนักบุญองค์อุปถัมภ์ของพระคุณเจ้าชูศักดิ์
นกพิราบคาบกิ่งมะกอก หมายถึง สันติภาพ ศาสนสัมพันธ์
พระคัมภีร์และศีลมหาสนิท เพราะปีที่ได้รับการอภิเษกเป็นปีพระวาจา

**คติพจน์**
“AD GLORIAM DEI”  แปลว่า “เพื่อพระสิริของพระเจ้า”

**บทบาทด้านคุณธรรมจริยธรรมที่ประจักษ์ต่อสังคม**
 ร่วมขับเคลื่อนคุณธรรมจริยธรรมในสถานศึกษาเครือข่ายเครือข่ายคาทอลิก ซึ่งมีเป้าหมายเพื่อพัฒนาโรงเรียนเครือข่ายคาทอลิกให้เป็นต้นแบบโรงเรียนคุณธรรม พัฒนาศักยภาพบุคลากรให้สามารถดำเนินการปลูกฝังด้านคุณธรรมจนเกิดเป็นรูปธรรม และขยายผลโรงเรียนในเครือข่ายคาทอลิกทั่วประเทศ ให้เป็นโรงเรียนคุณธรรมตามวิถีคริสต์- ร่วมจัดเวทีประชุมหารือการขับเคลื่อนโรงเรียนคุณธรรมตามวิถีคริสต์ - ร่วมขยายผลโรงเรียนคุณธรรมตามวิถีคริสต์ไปยังโรงเรียนในพื้นที่รับผิดชอบภาคอีสานตอนล่างจำนวน ๑๑ โรงเรียน โดยการนำกระบวนการพัฒนาโรงเรียนมารีอานุสรณ์เป็นเครื่องมือในการพัฒนาอาทิเช่น การค้นหาอัตลักษณ์ รัก เมตตา ซื่อสัตย์ อยู่อย่างพอเพียง ขยายผลให้กลุ่มรักกางเขนจังหวัดอุบลราชธานี จำนวน ๕ โรงเรียน- ร่วมเสริมสร้างความรู้ความเข้าใจระหว่างศาสนาต่างๆด้วยการอบรม บรรยาย เสวนา และสัมมนาในงานประชุมทางวิชาการต่างๆ อีกทั้งยังมีบทบาทร่วมสนับสนุนการจัดกิจกรรมค่ายยุวชนศาสนิกสัมพันธ์ด้วย- ร่วมเป็นภาคีเครือข่ายในการขับเคลื่อนแผนแม่บทส่งเสริมคุณธรรมแห่งชาติ

**ความเชี่ยวชาญเฉพาะด้านในการส่งเสริมคุณธรรมจริยธรรม**
 เป็นผู้มีความเชี่ยวชาญด้านการส่งเสริมคุณธรรมจริยธรรมตามหลักธรรมของศาสนาคริสต์และพัฒนาโรงเรียนเครือข่ายคาทอลิกให้เป็นต้นแบบโรงเรียนคุณธรรมตามวิถีคริสต์

**อ้างอิง**

**แหล่งข้อมูลอื่น**
  สังฆมณฑลนครราชสีมา-  หอจดหมายเหตุอัครสังฆมณฑลกรุงเทพฯ date=2020-05-25 -  ลำดับขั้นของสังฆมณฑลในประเทศไทย
หมวดหมู่:ประธานสภาประมุขบาทหลวงโรมันคาทอลิกแห่งประเทศไทย
หมวดหมู่:มุขนายกมิสซังโรมันคาทอลิกนครราชสีมา
หมวดหมู่:บุคคลจากวิทยาลัยแสงธรรม
หมวดหมู่:บุคคลจากจังหวัดราชบุรี
หมวดหมู่:บุคคลจากโรงเรียนดรุณาราชบุรี
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ